אני חושב שארה"ב לא חפה מגזענות. אפילו לא קרובה לזה. אחד הדברים הבולטים בבחירות האחרונות היה דפוס ההצבעה במדינות רבות שבהן בסופו של דבר אובמה ניצח: גם במדינות הללו ההצבעה האורבנית הייתה לטובתו, אבל דפוס ההצבעה הכפרי נטה כמעט תמיד לטובתו של מקיין. כשלא חשופים לדעות שונות, קשה להתנתק מהדעות הקדומות המושרשות.
"למה? הרי כולנו יהודים"
מדהים, הצלחת להתעלם מהפיל בחדר.
מזרחים ורוסים? זו גזענות שולית, יש לנו צרות הרבה יותר גדולות מאלו. תארי לך בחורה ישראלית-חילונית-שמאלנית-בורגנית-מבית-טוב שמנסה לספר לחברים או להורים שיש לך חבר ערבי, ושזה רציני. נראה מה יגידו אז. ערבי עם דוקטורט בספרות אנגלית והורים מיליונרים – אבל ערבי.
בעצם, למה להתחיל מאבי-אבות הטומאה. תדמייני אחת כזו שרוצה להתחתן עם גרמני (דוקטורט, כסף וכו'), וגם מספרת לחברים ולמשפחה שהיא הולכת להטביל את הילדים שלהם, אבל רק כי זה חשוב להורים שלו. אז נראה מה זו גזענות אמיתית.
המתחים העדתיים הם כסף קטן, מה שבאמת חוג אלו השנאה והבוז שהעם היהודי רוחש לכל שאר הגויים.
מיכאל: האיזורים שהצביעו מקיין הם א) איזורים שתמיד יצביעו רפובליקני גם אם בארני הכלב של בוש יתמודד, וב) איזורים שבהם אין אוכלוסיה שחורה בשביל שבכלל תהיה איזושהי הסתגלות. אבל בערים הגדולות, אפילו בטקסס, הצביעו אובאמה. כי שם יש אוכלוסיה שחורה שאפשר לראות שאין לה קרניים.
אלעד: מה, אני צריכה להתחיל לשים מרכאות סביב שאלות רטוריות עכשיו?
אוטו: כמו שאמרתי, נושא הערבים ראוי להרבה יותר תשומת לב, בטוח יותר תשומת לב מאשר יש לי עכשיו, כשאין לי זמן, וכשבלוגלי אוכל לי כל פוסט שלישי.
וחוצמזה, מה שאתה אומר הוא בדיוק הסתירה בכל ההגיון הזה. העם היהודי היה אמור להיות נורמלי ולהתלכד בבוז ובשנאה לשאר הגויים ובמיוחד לערבים. אבל להצליח לתחזק שנאת כי-הם-לא-יהודים ושנאת כי-הם-יהודים-אבל-עם-צבע-שונה זה מוכשר. כי אדם שפוי לא יכניס את עצמו למצב שבו יש חמישה וחצי אנשים עומדים גב-לגב כשכל השאר באים אליהם עם לפידים, ובכל זאת אנחנו מחולקים לשמונים מעגלים כאלה, מדי פעם דוקרים אחד את השני עם מקל בוער (שהרי לא ניגע בהם בלי המקל). באמת שזה לא ברור לי.
לא קשור לשאלות רטוריות. הפיל בחדר הוא שכולנו יהודים, חוץ מאלה שלא. ונגד אלה האפליה חמורה בהרבה. כלומר, התכוונתי למה שאוטו פוקוס אמר.
יותר מזה, לדעתי אחת מהסיבות לגזענות החמורה ששוררת בישראל היא שהיהודים גזענים נגד כל אחד אחר, אז הם התרגלו להיות גזענים והם גזענים גם אחד נגד השני. במילים אחרות, אם יהיה חינוך לקבלת האחר הערבי, יהיה קל הרבה יותר לקבל את האחר המזרחי/רוסי/אתיופי/מהשלאיהיה.
אבל ישראל תמיד היתה גזענית. כדי שאנשים יהיו לא גזענים צריך חינוך, וחקיקה, ותקשורת שמודעת לעניין, וכו'. אין כאלה דברים אצלנו, לא מספיק בכל מקרה.